b'\n_START_ARTICLE_\nKraven Saalistaja\n_START_SECTION_\nSergei Kravinoff\n_START_PARAGRAPH_\nVen\xc3\xa4l\xc3\xa4iseen aristokratiaan syntyneest\xc3\xa4 Kravenista tuli yksi maailman parhaimmista mets\xc3\xa4st\xc3\xa4jist\xc3\xa4 palauttaakseen menetetyn jaloutensa. Pian h\xc3\xa4n kuitenkin kyll\xc3\xa4styi tavallisen riistan mets\xc3\xa4stykseen. Kun Kameleontti pyysi Sergeit\xc3\xa4 tulemaan Amerikkaan ja auttamaan h\xc3\xa4nt\xc3\xa4 kostamaan H\xc3\xa4m\xc3\xa4h\xc3\xa4kkimiehelle, mets\xc3\xa4st\xc3\xa4j\xc3\xa4 tiesi viimein l\xc3\xb6yt\xc3\xa4neens\xc3\xa4 arvoisensa saaliin._NEWLINE_Kraven saapui Manhattanille aseistautuneena verkoin, ansoin, erilaisin l\xc3\xa4\xc3\xa4kkein ja mystisten voimia lis\xc3\xa4\xc3\xa4vien juomien kanssa. N\xc3\xa4m\xc3\xa4 eliksiirit antoivat h\xc3\xa4nelle villipedon voiman ja nopeuden. Yhdistettyn\xc3\xa4 Kravenin taistelutaitoihin n\xc3\xa4m\xc3\xa4 juomat tekiv\xc3\xa4t Kravenista H\xc3\xa4m\xc3\xa4h\xc3\xa4kkimiehen tasoisen taistelussa, mutta kaksikko aliarvioi vastuksensa jolloin heid\xc3\xa4t voitettiin ja l\xc3\xa4hetettiin takaisin._NEWLINE_Yksin ja ensimm\xc3\xa4isen Kuuden Koplan j\xc3\xa4senen\xc3\xa4 Kraven kohtasi j\xc3\xa4lleen tappion H\xc3\xa4m\xc3\xa4h\xc3\xa4kkimiehen k\xc3\xa4siss\xc3\xa4. Kun Vihre\xc3\xa4 Mennink\xc3\xa4inen tarjosi h\xc3\xa4nelle maksua sankarin tuhoamisesta, Kraven oli niin itsevarma ett\xc3\xa4 vaati puolta palkkiosta ennakkoon \xe2\x80\x93 mutta ep\xc3\xa4onnistui j\xc3\xa4lleen kerran._NEWLINE_My\xc3\xb6hemmin H\xc3\xa4m\xc3\xa4h\xc3\xa4kkimies t\xc3\xb6rm\xc3\xa4si Kraveniin Kadonneessa Valtakunnassa, ajattomassa paikassa Etel\xc3\xa4navalla. Seittisinko murskasi Kravenin luoden perustan revanssille New Yorkissa kun Kraven huumasi Gibbonin ja pakotti h\xc3\xa4net sankarin kimppuun. J\xc3\xa4lleen kerran Kraven koki h\xc3\xa4vi\xc3\xb6n. Kuvio toistui kun Kraven liittoutui ensin Tarantulan ja sitten Kalypson kanssa, ja viimein kohtasi H\xc3\xa4m\xc3\xa4h\xc3\xa4kkimiehen j\xc3\xa4lleen yksin. Vaikka Kraven oli todistanut ylivaltansa petoihin, voitto H\xc3\xa4m\xc3\xa4h\xc3\xa4kkimiehest\xc3\xa4 puuttui viel\xc3\xa4._NEWLINE_Tehty\xc3\xa4\xc3\xa4n monimutkaisia valmisteluja ja useita juomia Kraven onnistui ampumaan H\xc3\xa4m\xc3\xa4h\xc3\xa4kkimiest\xc3\xa4 vahvasti huumatulla nuolella. H\xc3\xa4n hautasi vastustajansa el\xc3\xa4v\xc3\xa4lt\xc3\xa4 ja otti rohkeasti h\xc3\xa4nen paikkansa. Kraven mets\xc3\xa4sti ja voitti L\xc3\xb6yhk\xc3\xa4n, jotain mit\xc3\xa4 H\xc3\xa4m\xc3\xa4h\xc3\xa4kkimies ei ollut onnistunut tekem\xc3\xa4\xc3\xa4n. Kun H\xc3\xa4m\xc3\xa4h\xc3\xa4kkimies viimein kaivoi tiens\xc3\xa4 ulos haudasta ja hy\xc3\xb6kk\xc3\xa4si Kravenin kimppuun, h\xc3\xa4n ei saanut kunnon vastusta. Todistettuaan olevansa vastustajaansa parempi kaikilla h\xc3\xa4nelle v\xc3\xa4li\xc3\xa4 olevilla tavoilla, Kraven, joka viimein koki jotain rauhan tapaista, otti oman henkens\xc3\xa4.\n_START_SECTION_\nAliosha Kravinoff\n_START_PARAGRAPH_\nAliosha Kravinoff, pahamaineisen Kraven Saalistajan avioton mutanttilapsi, joutui \xe2\x80\x93 toisin kuten velipuolensa Vladimir (Synkk\xc3\xa4 Mets\xc3\xa4st\xc3\xa4j\xc3\xa4) \xe2\x80\x93 eroon perheest\xc3\xa4\xc3\xa4n ja h\xc3\xa4net kasvatettiin Afrikan viidakoissa. Kravenin itsemurhan j\xc3\xa4lkeen Aliosha tuli New Yorkiin tutkimaan is\xc3\xa4\xc3\xa4ns\xc3\xa4, jonka h\xc3\xa4din tuskin tunsi. Pukeutuneena Kraveniksi Aliosha kohtasi set\xc3\xa4ns\xc3\xa4 Dimitrin (Kameleontti). Uskoen ilke\xc3\xa4n velipuolensa palanneen kuolleista Kameleontti paljasti Alioshalle paljon Kravinovin huonov\xc3\xa4lisest\xc3\xa4 suvusta. Kravenin entinen rakastettu, Kalypso Ezili, todellakin palasi kuolleista, mutta h\xc3\xa4n luuli Alioshaa Kraveniksi. H\xc3\xa4n vietteli Alioshan, mutta mies hyljeksi my\xc3\xb6hemmin h\xc3\xa4nen l\xc3\xa4heisyytt\xc3\xa4\xc3\xa4n. My\xc3\xb6hemmin, ratsastaen norsulla Manhattanin katoilla, Aliosha hy\xc3\xb6kk\xc3\xa4si H\xc3\xa4m\xc3\xa4h\xc3\xa4kkimiehen kimppuun myrkytt\xc3\xa4en h\xc3\xa4net nuolella, mutta p\xc3\xa4\xc3\xa4sti h\xc3\xa4net sitten vapaaksi. Ollessaan Kravinovin tilalla Aliosha oppi asioita is\xc3\xa4st\xc3\xa4\xc3\xa4n H\xc3\xa4m\xc3\xa4h\xc3\xa4kkimiehelt\xc3\xa4 kun Kalypso palasi Kravenin heimolaisten kanssa sytytt\xc3\xa4en kodin palamaan ja tappaen kaikki muut paitsi yhden el\xc3\xa4imen, leijona Gulyadkinin. Kalypso myrkytti Alioshan ja H\xc3\xa4m\xc3\xa4h\xc3\xa4kkimiehen ja k\xc3\xa4ytti hypnoottisia voimiaan pakottaakseen heid\xc3\xa4t taistelemaan kuolemaan saakka. H\xc3\xa4m\xc3\xa4h\xc3\xa4kkimies vastusteli ja haavoitti Kalypsoa, samalla kun Aliosha taltutti naisen leijonansa avulla. Huolimatta siit\xc3\xa4, ett\xc3\xa4 pyysi naiselta anteeksi, Aliosha tappoi raa\'asti Kalypson ja heimon j\xc3\xa4senet._NEWLINE_My\xc3\xb6hemmin New Yorkin kaupunki palkkasi h\xc3\xa4net vangitsemaan Ihmenelosten arvoituksellisen valtavan Pennun. Seuraavaksi h\xc3\xa4net palkkasi Valkoinen Susi, Wakandan syrj\xc3\xa4ytetyn salaisen poliisin johtaja, vangitsemaan Mustan Pantterin. Musta Pantteri k\xc3\xa4\xc3\xa4nsi taistelun p\xc3\xa4\xc3\xa4laelleen, miltei tappaen Alioshan. My\xc3\xb6hemmin Hiekkamies kutsui Alioshan liittym\xc3\xa4\xc3\xa4n Kuuden Koplaan mets\xc3\xa4st\xc3\xa4m\xc3\xa4\xc3\xa4n Tohtori Mustekalaa ja senaattori Wardia, is\xc3\xa4nt\xc3\xa4kehoa muukalaisolento Z\'noxille. Venom (Eddie Brock) alkoi kostaa koska Kopla hylk\xc3\xa4si h\xc3\xa4net ja mets\xc3\xa4sti jokaista j\xc3\xa4sent\xc3\xa4 vuorollaan. Kielt\xc3\xa4ytyen olemasta \xe2\x80\x9dsaalis\xe2\x80\x9d Aliosha vangitsi Venomin tulella, mutta Venom haavoitti h\xc3\xa4nt\xc3\xa4 vakavasti ja pakeni._NEWLINE_Seuraavaksi Aliosha otti rennomman persoonan liukkaana, sanavalmiina naistenmiehen\xc3\xa4. \xe2\x80\x9dAlina\xe2\x80\x9d h\xc3\xa4n alkoi tapailla Timber Hughesia, nousevaa n\xc3\xa4yttelij\xc3\xa4t\xc3\xa4rt\xc3\xa4 joka toimi tarjoilijana konnien baarissa. Al pyrki auttamaan Timberin uraa Hollywoodissa ryhtym\xc3\xa4ll\xc3\xa4 ohjaajaksi. Huolimatta yhteyksist\xc3\xa4\xc3\xa4n kuuluisuuksiin Alin yritykset torjui Hollywoodin eliitin ylimielisyys, ahneus ja korruptio. Voimakkaiden Rothsteinin veljesten Hollywoodista ulos ajama Al hakattiin samalla kun Timber raiskattiin. Sek\xc3\xa4 Al ett\xc3\xa4 Timber kostivat, voittivat yhden veljeksist\xc3\xa4 ja l\xc3\xa4htiv\xc3\xa4t Hollywoodista tehd\xc3\xa4kseen sankaritekoja New Yorkissa. Pit\xc3\xa4en mieless\xc3\xa4 Alin suvun historian ja persoonan muutokset, h\xc3\xa4nen mielens\xc3\xa4 vakaus on kyseenalainen.\n_START_SECTION_\nAna Kravinoff\n_START_PARAGRAPH_\nKolmas Kraven onkin yll\xc3\xa4tt\xc3\xa4en teini-ik\xc3\xa4inen tytt\xc3\xb6, joka on alkuper\xc3\xa4isen Kravenin tyt\xc3\xa4r. Ana vakoili H\xc3\xa4m\xc3\xa4h\xc3\xa4kkimiest\xc3\xa4 selvitt\xc3\xa4\xc3\xa4kseen t\xc3\xa4m\xc3\xa4n salaisen henkil\xc3\xb6llisyyden ja lopulta uskoi sen olevan Vin Gonzales (Peterin silloinen k\xc3\xa4mpis). Ana alkaa tuhota Vinin el\xc3\xa4m\xc3\xa4\xc3\xa4 lavastamalla h\xc3\xa4net murhaajaksi, varastamalla h\xc3\xa4nen pankkitilins\xc3\xa4 tyhj\xc3\xa4ksi ja melkein ajamalla h\xc3\xa4nen ylitseen autolla. Kaiken t\xc3\xa4m\xc3\xa4n j\xc3\xa4lkeen Ana k\xc3\xa4y Vinin kimppuun, pakottaa h\xc3\xa4net pukemaan asunnosta l\xc3\xb6yt\xc3\xa4m\xc3\xa4ns\xc3\xa4 H\xc3\xa4m\xc3\xa4h\xc3\xa4kkimiehen puvun ja vie Vinin piilopaikkaansa viem\xc3\xa4riss\xc3\xa4. Huomattuaan, ettei Vinill\xc3\xa4 ole lainkaan supervoimia h\xc3\xa4n p\xc3\xa4\xc3\xa4ttelee niiden olevan riippuvaisia, jostain ulkoisesta tekij\xc3\xa4st\xc3\xa4 s\xc3\xa4\xc3\xa4nn\xc3\xb6llisin v\xc3\xa4liajoin ja h\xc3\xa4n ruiskuttaa h\xc3\xa4neen Mutanttikasvuhormonia, joka antaa v\xc3\xa4liaikaisesti supervoimat tavallisille ihmisille ja supervoimaisille viel\xc3\xa4 suuremmat. Samaan aikaan oikea H\xc3\xa4m\xc3\xa4h\xc3\xa4kkimies, Peter Parker, on lainannut Daredevilin pukua ja saa Anan ja Vinin sijainin tietoonsa L\xc3\xb6yhk\xc3\xa4lt\xc3\xa4 (jonka Ana oli pahoinpidellyt aiemmin)._NEWLINE_Ana on aloittanut sadistisen pelins\xc3\xa4, jossa h\xc3\xa4n on pannut Vinin viem\xc3\xa4riputkien muodostamaan labyrinttiin samalla, kun itse saalistaa t\xc3\xa4t\xc3\xa4. Vin yll\xc3\xa4tt\xc3\xa4\xc3\xa4 Anan, muttei p\xc3\xa4rj\xc3\xa4\xc3\xa4 t\xc3\xa4lle taistelussa, ja silloin yh\xc3\xa4 Daredevilin puvussa oleva Peter tulee paikalle. Yll\xc3\xa4tt\xc3\xa4en h\xc3\xa4n ja mutanttikasvuhormonin vahvistama Vin eiv\xc3\xa4t yhdess\xc3\xa4k\xc3\xa4\xc3\xa4n p\xc3\xa4rj\xc3\xa4\xc3\xa4 Analle, joten he pakenevat paikalta L\xc3\xb6yhk\xc3\xa4n ostaessa heille aikaa hy\xc3\xb6kk\xc3\xa4\xc3\xa4m\xc3\xa4ll\xc3\xa4 Anan kimppuun. My\xc3\xb6hemmin selvi\xc3\xa4\xc3\xa4, ett\xc3\xa4 Ana voitti t\xc3\xa4m\xc3\xa4n toistamiseen ja pakeni paikalta.\n_START_SECTION_\nVoimat ja varusteet\n_START_PARAGRAPH_\nKravenin kasviuutteet, jotka vaativat s\xc3\xa4\xc3\xa4nn\xc3\xb6llist\xc3\xa4 nauttimista, antoivat h\xc3\xa4nelle yli-inhimilliset fyysiset ominaisuudet._NEWLINE_Kraven oli loistava mets\xc3\xa4st\xc3\xa4j\xc3\xa4 ja el\xc3\xa4imenkesytt\xc3\xa4j\xc3\xa4. H\xc3\xa4n k\xc3\xa4ytti hermoiskutekniikoita vastustajiensa lamauttamiseen. Kraven k\xc3\xa4ytti my\xc3\xb6s erilaisia alkukantaisia aseita, joihin kuului nuolia, kirveit\xc3\xa4, keih\xc3\xa4it\xc3\xa4 ja ruoskia. H\xc3\xa4n oli sulauttanut s\xc3\xa4hk\xc3\xb6sokkipiirej\xc3\xa4 leijonanp\xc3\xa4\xc3\xa4liiviins\xc3\xa4. H\xc3\xa4n k\xc3\xa4ytti kiv\xc3\xa4\xc3\xa4ri\xc3\xa4 ampuakseen erilaisia huumattuja nuolia, joihin kuului hallusinogeenej\xc3\xa4, rauhoittavia ja raivostuttavia kemikaaleja._NEWLINE_Alioshalla on yli-inhimilliset fyysiset voimat, nopeus, ketteryys, stamina ja paranemiskyky. H\xc3\xa4nen viisi aistiaan ovat erityisen ter\xc3\xa4v\xc3\xa4t ja h\xc3\xa4n osaa puhua el\xc3\xa4inten kanssa. Raivoissaan h\xc3\xa4n voi saavuttaa el\xc3\xa4imellisen vimman. H\xc3\xa4n on eritt\xc3\xa4in kokenut aseiden kuten myrkkynuolien, kirveiden, keih\xc3\xa4iden, ruoskien, aseiden ja verkkojen k\xc3\xa4yt\xc3\xb6ss\xc3\xa4, ja on erinomainen aseeton taistelija. H\xc3\xa4n k\xc3\xa4ytti is\xc3\xa4ns\xc3\xa4 leijonaliivi\xc3\xa4, johon oli asennettu s\xc3\xa4hk\xc3\xb6shokkipiirej\xc3\xa4. H\xc3\xa4n matkustaa lemmikkisutensa Nikkelin kanssa, ja ajoittain my\xc3\xb6s toisten el\xc3\xa4inten._NEWLINE_Analla on yli-inhimilliset fyysiset voimat, nopeus, ketteryys ja stamina. Ana pysty mm. repim\xc3\xa4\xc3\xa4n suuren m\xc3\xa4\xc3\xa4r\xc3\xa4n H\xc3\xa4m\xc3\xa4h\xc3\xa4kkimiehen seitti\xc3\xa4 helposti ja kesti useita supervoimaisia iskuja. H\xc3\xa4n on loistava j\xc3\xa4ljitt\xc3\xa4j\xc3\xa4 ja l\xc3\xa4hitaistelija ja h\xc3\xa4nell\xc3\xa4 on useita aseita ja varusteita. H\xc3\xa4nen voimiensa l\xc3\xa4hde on toistaiseksi tuntematon\n_START_SECTION_\nH\xc3\xa4m\xc3\xa4h\xc3\xa4kkimies (1994)\n_START_PARAGRAPH_\nKraven esiintyi muun muassa H\xc3\xa4m\xc3\xa4h\xc3\xa4kkimiehen animaatiosarjassa, kymmenenness\xc3\xa4 jaksossa "Kraven Saalistaja". Gregg Berger oli Kravenin \xc3\xa4\xc3\xa4nen\xc3\xa4 sarjassa. _NEWLINE_Jaksot, jossa Kraven esiintyi:_NEWLINE_10 "Kraven Saalistaja",_NEWLINE_19 "Morbius",_NEWLINE_21 "Mets\xc3\xa4st\xc3\xa4jien kaksintaistelu" ja_NEWLINE_45 "Kravenin paluu".\n_START_SECTION_\nH\xc3\xa4m\xc3\xa4h\xc3\xa4kkimies (2003)\n_START_PARAGRAPH_\nKraven esiintyy my\xc3\xb6s Spider-Man The New Animated Series sarjan jaksoissa Mind Games osa 1 ja 2 (edell\xc3\xa4mainitussa kyseess\xc3\xa4 oli pelkk\xc3\xa4 illuusio). Jaksojen aikana selvi\xc3\xa4\xc3\xa4, ett\xc3\xa4 h\xc3\xa4n oli aikanaan KGB:en agentti, joka nappasi Rolandin ja Roxannen vanhemmat heid\xc3\xa4n kokeitaan varten. N\xc3\xa4m\xc3\xa4 kokeet antoivat Rolandille ja Roxannelle voimat hallita ihmisten mieli\xc3\xa4, mutta tappoivat heid\xc3\xa4n vanhempansa ja he vannoivat kostavansa Kravenille._NEWLINE_Koska he eiv\xc3\xa4t ole fyysisesti tarpeeksi kyvykk\xc3\xa4it\xc3\xa4 p\xc3\xa4\xc3\xa4st\xc3\xa4kseen l\xc3\xa4helle Kravenia k\xc3\xa4ytt\xc3\xa4\xc3\xa4kseen voimiaan, he voimillaan saivat H\xc3\xa4m\xc3\xa4h\xc3\xa4kkimiehen uskomaan, ett\xc3\xa4 Kraven tappoi Mary Janen. H\xc3\xa4m\xc3\xa4h\xc3\xa4kkimies melkein tappoi h\xc3\xa4net kostaakseen Mary Janen kuvitellun kuoleman, mutta tajusi huijauksen ajoissa._NEWLINE_Kravenille \xc3\xa4\xc3\xa4nens\xc3\xa4 antoi Michael Dorn.'